**PRISTOJNOST: OBČINSKI SVET OBČINE ŽIROVNICA**

**PREDLAGATELJ: ŽUPAN OBČINE ŽIROVNICA**

#### LETNO POROČILO javnEGA zavodA Osnovno zdravstvo Gorenjske Kranj ZA LETO 2021

#### (INFORMACIJA)

Na podlagi 18. člena Statuta Občine Žirovnica (Ur. list RS, št. 669/18-UPB2) in 35. člena Odloka o preoblikovanju Osnovnega zdravstva Gorenjske (Ur. list RS, št. 101/04, 69/05) Občinskemu svetu Občine Žirovnica posredujemo letno poročilo za leto 2021 javnega zavoda **Osnovno zdravstvo Gorenjske Kranj.**

Občina Žirovnica je soustanoviteljica javnega zavoda **Osnovno zdravstvo Gorenjske** in njihove redne dejavnosti ne sofinancira. Na podlagi zakona o zdravstveni dejavnosti je občina dolžna zagotavljati mrežo javne zdravstvene službe na primarni ravni. Zdravstvena dejavnost na primarni ravni obsega osnovno zdravstveno dejavnost in lekarniško dejavnost. Ustanovitelj je na podlagi navedenega zakona dolžan zdravstvenem zavodu zagotoviti ustrezne materialne pogoje za delo zavoda in razširitev zmogljivosti.

**Poslovanje zavoda v letu 2021** (v EUR):

|  |  |  |  |
| --- | --- | --- | --- |
|  | leto 2020 | leto 2021 | ind |
| Prihodki | 59.419.916 | 71.406.005 | 120 |
| Odhodki | 58.794.019 | 67.489.610 | 115 |
| Rezultat poslovanja po obdavčitvi | 624.988 | 3.879.929 | 621 |

Kot je razvidno iz letnega poročila je zavod leto zaključil s pozitivnim rezultatom v višini 3.879.929 EUR, od tega je bil na tržni dejavnosti je bil realiziran presežek prihodkov nad odhodki (po obdavčitvi) v višini 536.976 EUR, na javni službi pa v višini 3.342.953 EUR.

Datum: 8.4.2022

Številka: 410-0002/2021-13

**Leopold Pogačar**

# ŽUPAN

Pripravila:

Petra Žvan, univ.dipl.ekon.

Priloga: Letno poročilo za leto 2021